Diari Oficial de la Generalitat Valenciana


Sumari del DOGV 5036, del 27-06-2005 (2005/7169)

Informació pública del programa d'actuació urbanística integrada del sector Asomada Oeste al terme d'Orihuela.
--------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7169


Organisme emissor
:   AIU Sector Asomada Oeste

Tipus de document
:   Anunci

Informació pública del programa d'actuació urbanística integrada del sector Asomada Oeste al terme d'Orihuela. [2005/F7169]
  
L'Agrupació d'Interés Urbanístic del Sector Asomada Oeste ha formulat el programa d'actuació urbanística integrada del sector Asomada Oeste al terme d'Orihuela, que inclou memòria del programa, pla parcial modificatiu, avantprojecte d'urbanització, annex d'homologació modificativa i estudi d'impacte ambiental, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'establix en l'article 48.1.C) en relació amb l'article 46.3, ambdós de la llei esmentada, és procedent sotmetre el programa esmentat, amb tota la documentació annexa, a informació pública per un termini de 20 dies hàbils a partir del següent a la publicació d'este anunci en el Diari Oficial de la Generalitat Valenciana.
  
Es fa constar que durant el termini esmentat, els interessats en este procediment podran formular qualssevol al·legacions que els convinguen segons dret, així com altres alternatives tècniques de programa i, si fa al cas, proposicions juridicoeconòmiques; tot això en els termes i les condicions de l'esmentada Llei 6/1994. A este efecte qualsevol interessat podrà consultar l'expedient depositat a la notaria de Juan Vélez Bueno, situada al carrer de l'Obispo Rocamora, número 27, baix, i a l'Ajuntament d'Orihuela (Servici d'Urbanisme) els dies hàbils en horari d'atenció al públic.
  
Així mateix, durant els 10 primers dies es podrà sol·licitar una pròrroga del període en els termes i les condicions que s'assenyalen en l'article 46.4 de la llei esmentada.
  
Igualment es fa constar que qualsevol persona podrà comparéixer a la dita notaria per a obtindre còpia de l'acta de protocol·lització de la documentació que integra el programa, o sol·licitar que se li exhibisca esta.
  
Així mateix, mitjançant el present anunci, segons el que es preceptua en el paràgraf segon de l'article 48, en relació amb l'article 46, paràgrafs 4t i 5é, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant este termini es podran formular les proposicions esmentades davant de l'Ajuntament d'Orihuela.
  
Finalitzat este segon termini, tindrà lloc l'acte d'obertura de pliques a l'Ajuntament d'Orihuela. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís al següent titular de la parcel·la cadastral que s'indica tot seguit, que siga desconegut o amb domicili ignorat, o intentada la notificació no s'haguera pogut practicar: polígon 95, parcel·la 7, Manuel Lozano Conejero.